Axier Iriondo eta Aitor Calvillo\n03 ekaina, 2019 1+1, Iritzia 421\nJoan dira Marisol eta Mikel Aurrera tabernara. Edari bana eskatu dute. Mikelek banderilla ere hartu du, eta ahoratzerakoan, kokotsa zikindu. Marisolek barrako zapi multzotik bat hartu eta eskaini egin dio, muturra garbitzeko. Mikelek onartu, ezpain-inguruak igurtzi eta lurrera bota du. Serbilletak idatzitako testu bat zuela konturatu da Marisol eta jaso egin du. Zerrauts hondarrak kentzeko astindu eta ozen samar irakurri dio Mikeli. Horrela-edo ezagutu omen zuen Mikel Laboak Txoriak Txori poema.\nAzken aste hauetan, Realaren milaka zalek Granadan eta Donostian, Avironekoek Baionan, Osasunakoek Sadarren, saskibaloizaleek Buesa Arenan, eta, ziur, beste dozenaka txokotan ere bai, kantatu du jendeak Hegoak ebaki banizkio. Munduan, ordu erdian behin edo kantatzen omen dira Joxean Artzeren hitzok. Datua eman zidanak asko daki gai horietaz. Gainera, asko dakien beste batek esanda jakin omen zuen berak.\nEuskal Herritik kanpo, Joan Baezek, Kelly familiak, Sonia De Los Santosek edo Elh Malicken mailako artistek kantatu dute Bastidaren senarrak konposatutako kanta.\nGernikako Arbola, Agur Jaunak eta Eusko Abendaren Ereserkia? Euskal Herriaren ereserkia zein den erabakitzeko ez dago bozkatu beharrik. Juani Mendiolak jarri zuen euskarria, Joxeanek mamia, Marisolek arreta, Mikelek doinua eta herriak erabaki zuen. Ereserkia badugu. Besterik da behar dugun.\nZurea irakurri bezain pronto Olinpiar jokoak etorri zaizkit burura; Ikurrina, ereserkia, gorazarreak, txaloak… Baina, ai-ai-ai-ai, segituan esnatu naiz ametsetik! Ereserkia hautatu behar izatera, egoera horretara iristea ere ez legoke gaizki (katalejoak jantzi ditut). Txoriak txori? Euskara ez dakiten eta Euskal Herriaren alde asko egiten ez duten (kontra egiten dutela ez esatearren) batzuek ere ikasi dute abestia. Eta lau haizetara kantatzen dute sagardotegian bapo afaldu osteko saioan. La Voz programara joateko modukoak asko eta asko. Noizean behin, bere buruari egindako grabaketa sakelakoan erakusten didan bat ere badut inguruan. Ikusi mendizaleak edota Xalbadorren heriotzean kantek ere lasai demonio balioko lukete Euskal Herriko ereserki gisa. Azken hau, ixteko ordua zela adierazteko ipintzen zuten orain gutxi arte Ordiziako pub ezagun batean. Eta denok kantuan, noski!\nTira! Urruti ikusten dut nik oraindik ereserki kontu hori, Axier! Udal hauteskundeak pasa berri diren honetan etxean jasotako orri pilak irakurri besterik ez dago. Oro har, alderdi gehienen programetan, euskarari lotutako proposamenik ez. Oinezkoentzako bideak hemen, errepide konponketak bestean, parkeak estaliko direla… Euskarak programetan lekurik ez. Eta are gehiago, kezkatzeko modukoa zenbait alderdik erabilitako euskara kalitatea. Laboa hemen izango balitz!\nHemen izango balitz Txoriak txori abestirik gabe geratuko ginen, akaso! Ordizian ez baititugu serbilletak lurrera botatzen, horretarako apropos prestatutako ontziak ditugu tabernetan. Marisolek asko makurtu beharrik ez luke izango. Gauza batzuetan aurrera bai, baina beste batzuetan…\n« «Barren-barreneko sentimendu zoragarri bat da artistaren lana»\nDekorazio objektu bitxia »


2021ean astialdiak laguntza gehiago izan dezan - Gazteberri.eus\nPublished30 uztaila, 2020\nUda heltzen denean ohikoak izaten dira bidaiatzeko lekuei buruzko iragarkiak edo ikastetxeen itxierari buruzko albisteak. Aurten, COVID-19 dela eta, denon opor-tartea oso ezberdina izango da. Bizitako azken hilabeteak gogorrak izan dira eta eragin ekonomikoek zein ezarritako osasun eta segurtasun baldintzek asko ezegonkortu dute gure egunerokoa. Eta gaur zalantza mordoa eta noraeza bizi izan duten eragileen errealitatea mahaigaineratu nahiko nuke: astialdiko taldeak.\nEsan bezala, COVID-19ak ohiko kronograma errotik aldatzera behartu du. Eta moldatzea ez da batere erraza izan. Udalekuak egitea posible izango zen, pentsatutakoa aurrera eramateko gai izango ziren edo osasun eta segurtasun neurriak nola bermatu. Gogoan ditut Bizkaiko Gaztetxoen Koordinakundean egiten genituen bilerak, eskatu beharreko baimenak, hartutako lanak… Horrelako egoera batean are gehiago.\nEGKtik koordinatutako Astialdi Foroarenº bitartez hainbat elkarteren egunerokoa gertutik jarraitu dugu martxotik eta nabarmendu nahiko nuke egoera zail honetan ardura eta erantzukizunetik erantzun dutela. Ez dezagun ahaztu haurrek azken hilabeteetan ez dutela harremanak izateko espaziorik izan eta horrek eragin handia izan duela euren sozializazio prozesuan. Baina, noski, espazio horiek behar bezala eratu behar ziren. Eta hori, nola da? Zein da protokoloa? Nola jokatu behar da. Erantzun gabeko galdera mordoa izan dira aste luzez eta, ondorioz, askok bertan behera utzi behar izan dituzte euren asmoak. Azken uneraino lan mordoa egin dute ekintza ahalik eta anitzenak eskaintzeko, baina beti ez da posible izan.\nHaur, gazte eta nerabeek udan eskaintza izan dezaten, espazio horiek berreskura ditzaten egin dute esfortzua kirol eta kultur elkarteek, astialdi taldeek, zaintza sareek, familiak berek eta erakundeek. Eta lortutakoa horri esker izan da, ardura eta erantzukizunetik jokatu delako. Etorkizuna ez dago argi eta informazio trukea eta koordinazioa izatea ezinbestekoak dira, are gehiago aurten taldeek izan dituzten zalantzak ikusita. Izan ere, sarea josiz gero ziur irtenbideak bilatzea errazagoa izango dela eta aberasgarriagoak izango direla bai emaitza zein prozesua bera ere.\nIdentifikatutakoak eta astialdiko elkarte zein eragileek transmititu dizkigutenak dokumentu batean bildu eta gobernuari helarazi dizkiogu EGKtik. Lau dira ideia nagusiak: taldeek egoera berrira moldatzeko egindako esfortzua eta lana nabarmentzea eta aitortzea, ez baita batere erraza izan; inor atzean ez uztea, egoera anitzak direlako eta haur, nerabe eta gazte ororen parte-hartzea eta inklusioa bermatzeko neurriak hartu behar direlako (kontziliazioak errazteko, haurrak harremanetan jartzeko, zaurgarritasun egoeran daudenak babesteko); prestakuntzari begira osatutako dokumentuak azkarrago helaraztea taldeek epe gehiago izateko euren jardunera moldatzeko eta administrazioak malguagoak izatea; protokoloei eta jarraitu beharreko bideei buruzko informazioa sakontzea eta ahalik eta argien azaltzea.\nTags: astialdiaCovid-19EGKkrisiaMaialen OlabeoporrakOsasunauda\nPrevious Lander Iraragorri eta Antonio Pipaon: “Ondo kudeatutako lehia oso positiboa izan daiteke gazteentzat”\nNext Orain inoiz baino garrantzitsuagoa da neurriekin asmatzea


Txilen, partida hasi besterik ez da egin\nBozken emaitzek eraldaketa prozesuari buruzko uneko argazkia erakutsi dute: %42,5ko parte hartze interesgarria, indar tradizionalen porrota, bipartidismo eta trantsizio blokeen amaiera, independienteen zerrenden indar elektorala, sozialdemokraziaren noraeza, ezkerreko blokearen emaitza onak, indigenen presentzia, paritatearen irizpideen premiari buruzko kontraesana.\nArgazkia. Unsplash / Guido Coppa\n2019ko urriaren 18an Txilen piztu zen leherketa sozialak eraldaketarako aukera historikoa eragin du, haustura konstituziogile bat. Matxinadak eskuineko Gobernua behartu du 1990ko Konstituzioa alda dezan, konstituzio berriaz plebiszitua egin dezan eta hauteskunde konstituziogileak andola ditzan. Izan ere, 2022an itun konstituziogile berriari buruzko erreferenduma egingo da, eta horrek Shock doktrinaren bidez inposaturiko neoliberalismoaren proiektu politikoa oztopa edota desegin dezakete.\nPiñeiraren gobernu eskuindarrarentzat, leherketa sozialak zabaldu zuen sekuentzia politikoa uste baino luzeago izan da, jarraian ikusiko dugun bezala, Txile errealak indar neoliberalei erronka handia luzatu baitie. Sekuentzia horretan, hiru mugarri berezi azpimarratzekoak dira: lehena, urriaren 25ean konstituzioari buruz eginiko erreferenduma, non txiletarren %50,9k bozkatu zuen eta %78,27 konstituzio berri baten alde azaldu zen; bigarrena, 2021eko maiatzaren 15 eta 16an eginiko hauteskundeak, horien artean konbentzio konstituziogilea osatzeko bozak; eta hirugarrenik, azaroaren 21ean egingo diren presidentziarako hauteskundeak.\nBozken emaitzek eraldaketa prozesuari buruzko uneko argazkia erakutsi dute: %42,5ko parte hartze interesgarria, indar tradizionalen porrota, bipartidismo eta trantsizio blokeen amaiera, independienteen zerrenden indar elektorala, sozialdemokraziaren noraeza, ezkerreko blokearen emaitza onak, indigenen presentzia, paritatearen irizpideen premiari buruzko kontraesana. Interesgarriagoa izan daiteke, ordea, bozak eraldaketa prozesu gakoetan irakurtzea, horrek etorkizunerako joerak eta indar harremanak definitzen lagun diezagukeelako.\nGauzak horrela, aipatu ditugun hiru mugarri politikoak eraldaketaren nolakotasuna zehazten joango dira, nahiz eta ez dirudien Txileko egitura instituzionala eta agertoki politikoa bat batean aldatuko direnik. Mesfidantza eta oztopo handiak izango dira. Eredu neoliberalak pribilegiatu dituztenek gaurko status quo-ari eutsi nahi izango diote, talde ekonomiko eta politiko neoliberalek bezala, baina, era berean, desegiten ari den instituzio sistema baten aldeko erreforma sotilari eutsiko diotenak, PS, DC, PPD kasu, eta oraindik bizirik dagoen pinotxetismoaren baloreen defendatzaileak aurki daitezke.\nBestalde, zantzu guztien arabera, eskuinak ezin izango du prozesu konstituziogilea oztopatu, horretarako berak ezarri zuen herena lortu ez duelako. Gainera, eskuraturiko porrotak bere esparru politikoan jada ondorioak utzi ditu: Piñeiraren balizko irteera, eta ondoren Kongresuan gaurko errealitatearekin bere boterea eta posizioa ahuldu daiteke. Haatik gauzak ez dira hain errazak izango, eta Estatu barruko zein kanpoko indar-harremanak determinanteak izango dira.\nEspazio politiko berrien osaketa\nZerrenda independenteek, haien aldetik, espero ez ziren emaitzak lortu dituzte, Konbentzio Konstituziogileko 155 aulkietatik 48 eskuratuz. Horien artean, ezkerreko Herriaren Zerrendak 27 lortu ditu. Zerrenda honetako kideak Politika tradizionalarekin oso kritikoak izanik ere, eraldaketa prozesurako funtsezkoak izan dira, eta gaurko agertoki politikoa kuestionatzen duten eztabaidak azalarazi dituzte, bereziki arkitektura instituzionalaren auzia eta beraren eta kaleko indar bizien arteko dialektikaz eztabaida.\nGainera, espazio horrek ezkerreko alderdiei erronka jo die mugimendu sozial eta masa-mugimenduarekin izan beharreko harremanen birmoldaketaz. Politika, euren ustez, gatazka sozial baten errepresentazioa da eta, hori horrela izanik, eragileak ateratzen dira benetako gatazka sozialak suertatzen eta gauzatzen diren dinamiketatik. Hori gertatu da Txile berrian, eta ezkerreko egitura politikoek aurrerantzean horrekin jokatu beharko dute.\nHauteskundeek ezkerreko indarren mapa berria osatu dute. Belaunaldi gazteago baten eskutik, eta diskurtso praktikoak eta gertutasunak gidaturik, euren presentziak esanahi historikoa lortu du, 28 aulki eskuratuz. Leherketa sozial honetan azaleratutako sentsibilitateek jakin dute momentu konstituziogilearen bidez kanalizatzen. Baina era berean, udal eta eskala ertainaren esparruan, lurralde eta mugimendu sozialekin egin duten lanak botere-gune inportanteak eman dizkiete, Santiagoko alkatetza adibidez. Ezkerraren parte batek logika sozial berrietan kokatzea lortu du.\nHerri indigenek 17 aulki erreserbaturik dituzte. Euren lurraldearen aitortza eta autodeterminazioaren eskubidea Konstituzio berrian ikusi nahi dute. Estatu plurinazionalaren nolakotasunaren eztabaida irekia dago beraz. Maiatzaren 15 eta 16an egindako hauteskundeetan Txile errealaren islarik osatuena konbentzioaz egindako bozek lortu dute.\nKonbentzioa politikaren erdigunean kokatu da, eta parlamentua desplazatu du. Uztaileko lehen hamabostaldian lanean hasiko den konbentzioan, botere-posizio garrantzitsuak lortu dituzte indar feministek, aurrerakoiek zein indigene.\nEta inork ez duenez betoa jartzeko herena lortu, akordioen artikulazio anitza beharrezkoa izango da herri-burujabetza erdian kokatzeko eta urtebetez Txileren marko instituzionala behingoz aldatu ahal izateko. “Partida hasi besterik ez da egin”, Nuriluz Hermosilla arkeologo feministak dioen bezala.\nAzaroan, hauteskunde presidentzialak\nAipaturiko hiru mugarriekin batera, azaroaren 21ean hauteskunde presidentzialak izango dira. Indar aurrerakoiak eta feministak posizio onean helduko dira, baina erronka handia da, eta ez da nolanahiko hauteskunde prozesua izango. Batetik, ezker ikuspegi batetik, Gobernu berria Konbentzio Konstituziogileren izaera parte hartzaile eta emantzipatzailea sustatzeko eragile garrantzitsua izan daiteke, komuna, kabildo eta eskala txiki eta erdian eztabaidaguneak erreztu dezakeelako jendartearen parte hartzea ahalbideratuz eta konbentzioa espazio publikora ateratzeko mekanismoak eta dinamikak bultzatuz.\nBestetik, 2022ko plebiszituari begira, aldaketarako gogoa aktibatzeko indargune inportante bat izan daitekeelako. Eta azkenik, azaroaren 21tik gehiengo zabal eraldatzaileek hegemonia berria osatzea bidera dezaketelako, neoliberalismoa oztopatuz eta justizia sozialean eta berdintasunean oinarrituko den programa eta proiektuak abiatuz.\nUztailean alderdien primarioak izango dira. Eskuinaren ahulezia nabaria da, eta dituen bitarteko oro erabiliko ditu. Ezkerraren esparruan, bi hautagai aurkeztu badira ere, biak indar politikoetako ordezkariak dira, eta biek izaera antineoliberala lehenetsi dutenez, alderdi sozialista, Kontzertazio blokearen gatibu, lehia honetatik at geratu da. Azken esparru horretan ez da momentua erabili mugimendu sozialen edota zerrenda independienteen sektoreekin kultura politiko ezberdin bat abiatzeko, ezkerreko primarioei herri-dimentsio sendoagoa emateko.\nPrimarioen ondoren, tarte politiko luzea irekiko da primarioen bigarren buelta zehazteko, aliantza berriak artikulatzeko zein hainbat auziri heltzeko, adibidez agertoki politikoaren ordenamenduan eragina izan dezaketen sozialismoaren birfundazioak, Allenderen legatuaren gaurkotzeak eta alderdiak eta mugimendu sozialen arteko dialektikak. Asko dago jokoan.


Zein informazio du barne Pribatutasun Politika honek?\nPribatutasun Politika hau irakurri ondoren Erabiltzaileak jakingo du Banco de Españak nola biltzen, tratatzen eta babesten dituen www.bde.es webgunearen bitartez helarazitako datu pertsonalak eta domeinu horren bitartez (aurrerantzean, “Webgunea”) edo Banco de Españaren beste edozein inprimaki edo kanalen bitartez eskuragarri dauden datu pertsonalak. Datu pertsonalak dira identifika daitekeen pertsona fisiko baten inguruko orotariko informazioak edo pertsona baten identitatea zuzenki edo zeharka ondorioztatzea ahalbidetzen duten informazioak.\nErabiltzaileak arretaz irakurri beharko du Pribatutasun Politika hau, modu argi eta errazean idatzi dena ulergarritasuna hobetze aldera eta Erabiltzaileak modu libre eta boluntarioan adieraz dezan bere datu pertsonalak Banco de Españari helarazi nahi dizkion ala ez.\nHalaber, Erabiltzaileak jarraian ageri den estekan atzitu ahalko du Banco de Españaren Tratamendu Jardueren Erregistroa eta bertan aurkituko du Banco de Españak burutzen dituen datu pertsonalen tratamenduarekin lotutako jarduera bakoitzaren inguruko informazio eguneratu eta xehatua, jarduera horien xedeekin eta legitimazio oinarriekin, tratatutako datu pertsonalen eta interesdunen kategoriekin eta datuak jaso ditzaketen hartzaileen kategoriekin batera. Era berean, erregistro horretan adierazten da datuak Europako Esparru Ekonomikotik kanpoko nazioarteko transferentzietan erabiliko diren ala ez.\nErabiltzaileak Webgunearen bitartez eta adierazitako gainerako kanalen bitartez helarazitako datu pertsonalen tratamenduaren arduraduna BANCO DE ESPAÑA izango da, Q2802472G IFZ zenbakiduna, egoitza Madrilen duena, Calle Alcalá nº 48, 28014 helbidean, eta 913 385 000 telefono zenbakiduna.\nBanco de Españak datu pertsonalei emango dien tratamenduaren inguruko zalantzarik izatekotan, Erabiltzailea haren Datuen Babeserako Ordezkariarekin harremanetan jar daiteke harremanetarako inprimaki hau erabilita edo Banco de Españaren helbidera idazki bat bidalita “Delegado de Protección de Datos” karguari zuzendua.\nZein xedetarako tratatuko dira zure datu pertsonalak?\nBanco de Españak burutzen dituen datu pertsonalen tratamendurako jarduera guztiek xede zehatzak dituzte eta xede horiek jarraian ageri den estekan kontsulta daitezke: Banco de Españaren Tratamendu Jardueren Erregistroa.\nHalaber, Banco de Españak cookie-ak erabiltzen ditu Erabiltzaileen Webgunea atzitzeko ohituren eta bertan burututako jardueren inguruko txosten estatistikoak burutzeko xedearekin, jarraian ageri den Cookie Politikan xedatutakoaren arabera.\nZergatik da legezkoa zure datu pertsonalen tratamendua?\nTratamenduaren xedearen arabera, Banco de Españak burutzen dituen datu pertsonalen tratamendurako jardueren oinarri legitimatzailea honako edozein izan daiteke:\nLegezko obligazio bat betetzea, interes publikoan burututako eginkizun bat burutzea edo Banco de Españari egokitutako botere publikoak baliatzea, betiere tratamendua beharrezkoa bada Banco de Españari legez egokitutako obligazioak, eskumenak eta botereak egikaritzeko. Oro har, Banco de Españak burututako datu pertsonalen tratamenduak beharrezkoak dira legezko obligazioak betetzeko eta hari egokitutako eskumenak baliatzeko, besteak beste, jarraian adierazitako Legeetan xedatutakoaren arabera:\n13/1994 Legea, ekainaren 1ekoa, Banco de Españaren Autonomiari buruzkoa.\n44/2002 Legea, azaroaren 22koa, Finantza Sistema Berritzeko Neurriei buruzkoa.\n10/2014 Legea, ekainaren 26koa, kreditu erakundeen antolamenduari, gainbegiraketari eta kaudimenari buruzkoa.\n19/2018 Errege Lege Dekretua, azaroaren 23koa, ordainketa zerbitzuei eta finantzen arloko bestelako presazko neurriei buruzkoa.\nKontratu harremana edo kontratu aurretiko harremana egotea, betiere tratamendua beharrezkoa bada kontratu harremanak egikaritzeko edo Erabiltzaileak eskatutako kontratu aurretiko neurriak aplikatzeko.\nErabiltzaileak emandako baimena, hala dagokien kasuetan, esaterako, informazio buletinen banaketa zerrendetara harpidetzearen ondoriozko tratamenduan. Baimen hori edozein momentutan ezeztatu ahalko da, baina ezeztatze horrek ez du baliogabe utziko aurretiaz burututako tratamenduen zilegitasuna.\nBanco de Españak burututako datu pertsonalen tratamendurako jarduera bakoitzaren oinarri legitimatzailea jarraian ageri den estekan kontsulta daiteke: Banco de Españaren Tratamendu Jardueren Erregistroa.\nNori helaraziko zaizkio zure datu pertsonalak?\nOro har, tratatzen diren datu pertsonalak legezko obligazio bat bete behar denean soilik helaraziko zaizkie hirugarrenei. Aurrekoa gorabehera, zure datu pertsonalak Banco de Españari zerbitzuak ematen dizkieten enpresa edo hirugarrenei helaraztea gerta liteke, betiere zerbitzu horiek beharrezkoak badira gorago aipatutako xedeetarako.\nAtal honetan adierazitako hartzaileak Europako Esparru Ekonomikoaren baitan edo kanpoan egon litezke, azken kasu horretan datuen nazioarteko transferentziak behar bezala legitimatuta egonda.\nBanco de Españak burututako datu pertsonalen tratamendurako jarduera bakoitzaren hartzaileak jarraian ageri den estekan kontsulta daitezke: Banco de Españaren Tratamendu Jardueren Erregistroa.\nNoiz arte gordeko dira zure datu pertsonalak?\nErabiltzailearen datu pertsonalak jatorrizko xedea betetzeko beharrezkoa den denboran zehar eta xede horretatik eta datuen tratamendutik eratorritako erantzukizun posibleak ezartzeko beharrezkoa den denboran zehar gordeko dira. Legez hala xedatu bada, aplikagarria izango da Espainiako artxibategi eta dokumentu ondareari buruzko araudia.\nZein eskubide dituzu datuen babeserako araudiaren arabera?\nErabiltzaileak emandako baimenak ezeztatu ahalko ditu eta bere datuen atzipen, zuzenketa, ezabaketa eta eramangarritasun eskubideak baliatu ahalko ditu, tratamenduaren mugapen eta aurkaratze eskubideekin batera eta bere datuen tratamendu automatizatuan soilik oinarritutako erabakien xede ez izateko eskubidearekin batera, datu pertsonalen babeserako araudi aplikagarrian xedatutako kasuetan.\nHorretarako, eskaera bat aurkeztu beharko du gure egoitza elektronikoan adierazitako prozedura baliatuta , nortasuna egiaztatzearekin batera, aurrez aurre, posta arruntez edo bitarteko elektronikoen bitartez.\nErabiltzaileak uste badu Banco de Españak datu pertsonalen babeserako alorrean dituen eskubideak urratu dituela, honako aukerak izango ditu: (i) Datuak Babesteko Espainiako Bulegoaren (Agencia Española de Protección de Datos) aurrean erreklamazio bat jarri aurretik, erreklamazio bat aurkeztea Banco de Españako Datuen Babeserako Ordezkariaren aurrean jarraian ageri den harremanetarako inprimakia erabilita edo idazki bat bidalita Banco de Españara (Calle Alcalá nº 48, 28014, Madrid, España helbidera), “Delegado de Protección de Datos” karguari zuzendua; edo (ii) zuzenki erreklamazio bat aurkeztea Datuak Babesteko Espainiako Bulegoaren aurrean (www.aepd.es ).\nErabiltzailearen datu pertsonak konfidentzialtasun osoz tratatuko dira momentu oro eta dagokien sekretu eginbeharra errespetatuko da beti, araudi aplikagarrian xedatutakoaren arabera, horretarako beharrezkoak diren neurri tekniko eta antolakuntza neurriak hartuta zure datuen segurtasuna bermatze aldera eta datu horien aldaketa, galera edo baimenik gabeko tratamendua eta atzitzea galarazte aldera, betiere kontuan hartuta teknologiaren aurrerapenak, gordetako datuen izaera eta datu horiekin lotutako arriskuak. Zehazki, Banco de Españak aplikatzen ditu, besteak beste, Segurtasunaren Eskema Nazionalean aurreikusitako segurtasun neurriak.\nDerrigorrezkoa al da datu pertsonalak ematea?\nBanco de Españak eskatutako datuak, oro har, derrigorrezkoak izaten dira (dagokion eremuan kontrakorik adierazten ez bada) tratamendu jarduera bakoitzaren xedeetarako. Beraz, datu horiek ematen ez badira edo zuzenki ematen ez badira, ezingo dira xede horiek gauzatu eta, halaber, gerta liteke Webgunearen edukia libreki bistaratu ezin izatea.\nZein da zure erantzukizuna helarazitako datu pertsonalei dagokienez?\nBermatzen du Banco de Españari helarazitako datuak egiazkoak, zuzenak, osoak eta eguneratuak direla. Helburu hauetarako, Erabiltzaileak helarazten dituen datuen egiazkotasunaren inguruko erantzukizuna onartzen du eta datuak behar bezala eguneratuta mantenduko ditu, Erabiltzailearen benetako egoera islatzeko moduan.\nErantzukizuna bere gain hartuko du Webgunearen bitartez emandako informazio faltsuen, gehiegizko informazioen edo informazio okerren kasuan, eta haren ardurapekoak izango dira horrek Banco de Españari edo hirugarrenei eragindako kalte eta galera zuzenak edo zeharkakoak.\nHirugarrenen datuak helaraztekotan, adierazten du hirugarren horien baimena jaso duela derrigorrezkoa den kasuetan eta datu horien titularra den interesdunari helaraziko dio Pribatutasun Politika honetan ageri den informazioa, hartara Banco de España orotariko erantzukizunetatik salbuetsita. Hala ere, Banco de Españak beharrezkoak diren egiaztapenak burutu ahalko ditu hori bete dela ziurtatzeko, dagozkion behar adinako arreta neurriak hartuta, datuen babeserako araudiaren arabera.\nBanco de España arduratuko da adingabeen datu pertsonalen erabilera zuzena bermatzeaz, helburu horretarako aplikagarriak diren legeen errespetua bermatuta eta beharrezkoak diren arrazoizko neurriak hartuta. Aurrekoa gorabehera, Banco de Españak ez du inolako erantzukizunik bere gain hartuko indarrean dagoen araudiaren arabera beren datu pertsonalen tratamendua baimentzeko xedatutako gutxieneko adina ez duten adingabeek emandako datu pertsonalen kasuan, datu horiek adingabeen gurasoen, tutoreen edo legezko ordezkarien aurretiko baimenik gabe eman badira ere.\nAzken eguneraketa: 2020ko azaroa


Covid-19 maiatza: Euskadi Estatuko batez bestektik gora test eta txertaketetan\nEuskadi Estatuko batez bestekoren gainetik da covid-19a detektatzeko test kopuruan\nEra berean, txertaketa-erritmoa berreskuratzeak ahalbidetu du herritarren % 14,5k osatua izatea jada txertaketa-jarraibidea, Estatuko batez bestekoa gaindituz hala, Espainian % 13koa da zifra hori.\nEnfermera realizando un test de detección de covid-19. Foto: EFE\nEspainiako Osasun Ministerioak argitaratutako datuen arabera, maiatzaren lehen astean covid-19a atzemateko 3500 test egin direla Euskadin, 100.000 biztanleko, Espainiako 1900 testen batez bestekoa baino handiagoa.\nAurten, Euskadin 44.741,3 test egin dira 100.000 biztanleko, eta Estatuan, berriz, 37.162,1.\nDatuen arabera, EAEko biztanleriaren % 5,9 kutsatu du koronabirusak, Espainian herritarren % 7ko da kopuru hori.\nPlantako eta ZIUko ospitaleratzeei dagokienez, 2020ko martxoan pandemia hasi zenetik, Euskadik 601,3 ospitaleratze izan ditu 100.000 biztanleko, eta 100.000 biztanleko 51,2 Zainketa intentsiboetako Unitateetan artatu dituzte. Espainian, kopuru horiek 704,3 eta 63,6 izan dira, hurrenez hurren.\nTxertaketa-zifrek erakusten dutenez, bestalde, Euskadiko herritarren % 14,5ek txertaketa jarraibidea osorik jaso dute jada, Espainiako ehunekoa baino altuagoa da hori, non gaur, egun % 13k jaso duen jarraibide osoa. Gainera Euskadiko herritarren % 35,8k jaso du lehen dosia, Estatuan % 30,9k.\nEspainiako Estatistika Institutu Nazionalak astero argitaratzen ditu heriotzen kopuruak. Datu horien azterketatik ondoriozta daiteke hildakoen kopuruak gora egin duela, bai covid-19 aldia deiturikoan, bai aurreko aldian.\n2020ko martxoaren 9tik 2021eko apirilaren 25era bitarteko 59 asteak hartzen dituen 'covid-19 aldi' horretan, 567.203 heriotza zenbatu dira guztira Estatuan, eta 27.146 heriotza Euskadin; horrek esan nahi du heriotzak areagotu egin direla iraupen bereko 'covid-19 aurreko' aldiarekin alderatuta (59 aste 2019ko urtarrilaren 21etik 2020ko martxoaren 8ra, non 475.805 pertsona hil ziren Espainian eta 24.495 Euskadin.\nHorrenbestez, bi aldi horien arteko alderaketaren arabera, 91 398 pertsona gehiago hil ziren Espainian 'covid-19 aldian', hau da, % 19,2 gehiago; Euskadin, berriz, 2651 heriotza gehiago izan ziren, % 10,8.\nEspainiako Estatistikako Institutu Nazionalaren (INE) datuek azterketa hori autonomia-erkidegoka egiteko aukera ematen dute, eta lau kategoriatan banatzen ditu erkidegoak, heriotzen hazkunde-mailaren arabera. Batez besteko heriotza igoerari dagokionez, maila gorenean (batez bestekoa baino % 25 baino gehiagoko igoera) leudeke Madril ( % 38,7), Gaztela-Mantxa ( % 31,3), Katalunia ( % 27,4) eta Gaztela eta Leon ( % 25,8); kategoria altuan (batez bestekoa baino igoera handiagoa) Aragoi ( % 23,5) eta Errioxa ( % 19,7) daude. Maila ertainean ( % 15etik gora) daude Melilla ( % 18,7), Asturias ( % 16,7), Valentzia ( % 16,2) eta Extremadura ( % 15,3); eta beheko kategorian mantentzen dira Nafarroa ( % 14,7), Andaluzia ( % 13,2), Ceuta ( % 12,2), Euskadi ( % 10,8), Murtzia ( % 10,2), Balearrak ( % 7,8), Galizia ( % 3,1), Kantabria ( % 2,1) eta Kanariak ( % 2,1).


Fire: sua ote? Inflazioa, langabezia eta FIRE delakoa – Heterodoxia\nFire: sua ote? Inflazioa, langabezia eta FIRE delakoa\njoseba felix tobar-arbulu | 2007-09-16\nOraindik keynestar askotxok uste du aurrezkiek inbertsioa eragiten dutela. Errealitatea, alta, bestelakoa da: produkzio medioetan zuzenki inbertitzen ez diren aurrezkiak akzio, bono eta higiezin errealetan inbertitzen dira. Tituluetan edo jadanik existitzen den jabetzan inbertitzeak ez dauka enplegurako efektu positiborik. Hala, finantza sistema sinbiosian dago ekonomia “errealarekin”. Sistema bakoitzak bere hazkunde-dinamika dauka. Sistema finantzarioak interes konposatuan esponentzialki hazteko joera du: aurrezkien hazkunde esponentzialak ekonomia errealaren hazkundea gainditzera jotzen du .\nBestalde, aurrezkien bolumen metatuak Keynesek analizatu ez zuen dinamika baten bidez hazten dira: kapital irabazien dinamikan hain zuzen. Jabetza eta finantza tituluak garestitu egiten dira denborarekin. Prezio handitze horren kausarik garrantzitsuena hauxe da: aktiboen bolumen fisikoa astiro hazten da, fondo mailegagarrien finantza-bolumena esponentzialki hazten den bitartean. Horrela mailegaturiko kredituak ez du kontsumorik edo inbertsiorik handitzen. Alderantziz, zorrak sortzen ditu, haien zamek merkatuak murrizten baitituzte. Aurrezkiak eta zorrak batera hazten dira, aurrezki garbian inolako hazkunderik gabe.\nAurrezki berria finantza instituzioek zor-zerbitzuko irabaziak mailegu berrietan birziklatzen dituztenean sortzen da, mailegu horien kargek etorkizunean are errenta gehiago xurgatzen dutelarik. Ondorioz, errenta nazionalarekiko aurrezki gordina (eta beraz, zorra) handitu egiten da.\nFIRE sektorea (Finance, Insurance, Real Estate) handituz joan da ekonomia “errealaren” kaltetan. Sektore horrek errenta husten du interes, errenta eta monopolio-irabazi forman, eta horiek gero eta gehiago ordaintzen dira interes eta finantza kuoten modura. Horrela aurrezki eta birmailegatze ziklo berria martxan jartzen da, FIRE sektorearen beraren bidez, ez gainontzeko ekonomiaren bitartez. Interesak zenbat eta gehiago hazi kreditu emaileen eskuetan, orduan eta arinago handitzen da fondo mailegagarrien eskaintza, “interes konposatuen magiari” esker. Errenta hori maileguz ematen da eta interes berria handitu (“interesa interesaren gainean“).\nAipatu bezala, hazkunde hori gehienbat finantza-tituluak eta leku-tituluetako jabetza erostearren mailegatzen da, ez kapital eraketa hornitzearren. Finantza-dinamika horrek areagotu egiten du aktibo-prezioko inflazioa, zeinak bere aldetik kapital ondasunetan zuzenki inbertitzeko pizgarria murrizten baitu, errazagoa baita kapital irabaziak lortzea industria-mozkinak irabaztea baino. Gainera, zenbait herrialdetan industria sektorean ez bezala, higiezin errealeko sektoreak ez du mozkinik deklaratzen –eta beraz, ez du errenta-zerga ordaintzen.\nAurrezkiak eta zorra beren testuinguru instituzionalean ikusirik, bankuek eta inbertsiogileek aktibo-prezioen inflazioarekiko eta zor deflazioarekiko duten jarrera argi azaltzen da. Izan ere, mailegu luzatze eta kreditu gehienak mailegu hartzaileen bidez zuzentzen dira kapital merkatuetara, horiek jabetza edo finantza tituluak erosten baitituzte. Ekonomiaren aktiboak zorrarekin eta berorren interes-zamarekin kargatzen diren heinean, kreditu hazkunde horrek ordainketa interesak kentzen ditu. Hori dela-eta, maiz aktibo-prezioko inflazioak zor deflazioa ekartzen du. Bestalde, finantza-erakundeek luzaturiko kredituen bidez, erosleek jadanik existitzen diren aktiboak erosten dituzte, ez ondasun eta zerbitzuak.\nZor amortizazioa aurrezki gisa defini daiteke, NIPA National Income and Product Accounts delakoak egiten duena. Berrordaintze horien gehiengoa kreditu hartzaile berriei luzatzen zaie mailegu modura. Keynesek uste zuenaren aurka, aurrezkiak mailegatzen diren heinean (eta ez inbertitu), haiek etorkizuneko errenta kontsumotik eta inbertsiotik desbideratzen dute, zor zerbitzua ordaintzearren. Zentzu honetan finantza erako aurrezkien hazkundea zor orokorrari gehitzen zaio, eta hortaz, zor-deflazioan eragina dauka. Hori gertatzen da bankuek, aseguru konpainiek edo beste finantza-erakundeek aurrezki ia guztiak maileguz luzatzen edo berrinbertitzen dituztenean.\nEsan bezala, gero eta aurrezki eta kreditu berri gehiago erabiltzen dira mailegu berrietan, higiezin erreala, tituluak eta bonoak erosteko. Hau da, helburu espekulatiborako, eta ez inbertsio eta enplegu berri zuzena sortzeko. Hala, gauzak okertu egiten dira, finantza-irabaziak tasa txikiagoan zergatzen baitira, finantza-sektoreko lobby politikoen botereari esker.\nBien bitartean, burbuilatik zenbat eta irabazi gehiago lortu, orduan eta boteretsuagoak bilakatu dira haien onuradunak. Beren botere ekonomikoa botere politiko bilakatu dute, zergak are gehiago jaisteko eta finantza espekulazioa desarautzeko -horrekin batera iruzurrak, kontabilitate praktika ustela, eta zergak ez pagatzearren itsasoz beste aldetiko paradisu fiskaleko guneak erabiliz-.\nBeraz, gaur egun, mozkina lortzeko inbertsio aukera gutxi daude. Aurrezkien hazkunde esponentzialak aukera horiek gainditzera jo du, eta beraz, mailegatu egiten da. Mailegatze hori autojustifikatu daiteke, tarte baterako gutxienez, aktibo prezioak altxatzen diren heinean. Adibidez, etxe-erosleek eta inbertsiogileek jabetza erosteko zorretan jartzeak merezi duela ikusten dute. Hori prosperitate-tzat hartzen da, nahiz eta prosperitatea finantzarioa izan eta ez industriala. AEBetan eta Britainia Handian maileguen %70 inguruk higiezin errealeko hipoteken forma hartzen dute. Horrela, aurrezki berri gehienek eta kreditu-sormenek mailegu hartzaileei etxeen eta bulego-eraikinen prezioak altxatzeko aukera ematen diete. Ondorioa hauxe da: etxea lortzeko kontsumitzaileek ordaindu behar duten prezioa areagotzea.\nAktibo-prezioen inflazioak eta zorrak gidaturiko deflazioak ondorio kaltegarri zuzenak dituzte hala jende xehearengan nola industrian. Ondasun eta zerbitzuetan dirua gastatzen denean produktuen prezioak igo daitezke: ondasun-prezioen inflazioa da hau. Baina aktiboetan (tituluetan, bonoetan eta higiezin errealean) dirua gastatzen denean, soilik aktibo horien prezioak altxatzen dira. Egun, aktibo-prezioen inflazio mota hori handituz doa, ondasun-prezioen inflazioa kontrolatzen den bitartean. Hortaz, kapital irabaziak (espekulaziotik datozenak) eta industriatik (inbertsio ukigarri zuzenetik datozenak) datozen mozkinak bereizi behar dira.\nInbertsiogileek errazago lortzen dituzte prezio-irabaziak, hots, kapital irabaziak, tituluetan, bonoetan eta higiezin errealean inbertituz, alegia, FIRE delakoan enpresetan eta beste produkzio-medioetan inbertituz lor daitezkeen mozkinak baino. Ondorioz, aurrezkiak eta kreditua inbertsio zuzen berritik desbideratzen dira. Eta, langabezia azaltzen da.\n2014/03/22 at 05:34


Aroztegiko baselizaren inguruko gogoeta Baztango Batzar Nagusian - Diario de Noticias de Navarra\nAroztegiko baselizaren inguruko gogoeta Baztango Batzar Nagusian\nMattari Plaza Lekarozko alkateak gertakarien kronologia egin zuen, batzuen jarrrera kritikatuz\nfernando anbustegi / juan mari ondikol 04.01.2020 | 06:18\nUrteko lau ohiko Batzar Orokorretatik lehenbizikoa ospatu da dagoeneko. Ondikol\nUrteko lau ohiko Batzar Orokorretatik lehenbizikoa ospatu da dagoeneko.\nelizondo - Baztango Ordenantzek dioten bezala, urteko lehen lan egunean, lehenbiziko aldiz elkartu zen Baztango Batzar Orokorra. Gai ordenean, ohiko aferak tratatu zituzten, eta aparteko kontu bezala, aipa daiteke, Erbereako kuarteleko mendi komisionatuaren izendapena. Oronoz-Mugaireko Jorge Oteizak bere prestutasuna agertu zuen posturako, eta Erberean hautagai gehiagorik ba ote zegoen galdetu eta behar zen epea utzi ondoren, ez zen inor gehiago aurkeztu, beraz, Batzar Nagusiak Jorge Oteiza Erbereako mendi komisionatu izendatu zuen aho batez.\nBatzar Nagusiko gaien errutina, nolabait erratearren, azken atalean hautsi zen, Bertzelakoak atalean. Bertako azken puntuan, Aroztegiko Udalez Gaindiko Plan Sektorialaren harira Lehen Auzialdiko 4. Epaitegiak emandako 153/2019 sententziare berri ematean. Joseba Otondo Batzar Nagusiko Lehendakariak, hartu zuen hitza.\nAzaldu zuen, Lekarozko Aroztegiko edo San Martzialeko baselizari buruz auzibidea irekita zegoela, baselizaren jabetza norena zen argitzeko, eta duela gutxi Nafarroako Auzitegi Nagusiak baseliza Palacio de Arozteguia S. L.rena ez dela ebatzi duela, nahiz eta erabaki honen kontra Aroztegiko proiektuaren sustatzaileak errekurtsoa jarri duen.\nBehin eta berriz aipatu zuen denek zekitela baseliza Lekarozko herriarena zela, hori zioten eskriturak denei eman baiztizkien. Palacio de Arozteguia gezurretan ari dela salatu zuen ere, bere erranetan, bazutelako jabetzaren berri eta hortaz proiektuan bere aipamena desagerrarazi zutela. Gaineratu zuen Lekarozko herriak ez duela sekula baseliza bere izenean inskribatu ez duelako noiz horretarako beharrik ikusi, eta bukatzeko bere etsipena agertu zuen, baseliza herriarena dela frogatzen bada ere, ziur dagoelako enpresa sustatzaileak trikimailuak erabiliko dituela bereganatzeko.


Poni appaloosa europar - Wikipedia, entziklopedia askea.\nPoni appaloosa europar\nPoni appaloosa europarra\nPoni appaloosa europarra, (alemanez: Europäische Appaloosa-Pony ), Alemaniako bertako zaldi arraza moderno bat da. Bere tamaina zein beste hainbat ezaugarriengatik arraza ponien sailkapen taldean kokatzen da.\nHipikarako sortutako arraza bat da eta bere hazkundea ECHA-ESV elkarteak kudeatzen du.\nAltuera soin gurutzera gehienez 142 cm da. Koloreari dagokionez appaloosa kolorea behar du izan, alegia, leopardo orbanekin.\nDAD-IS-ko data baseak Alemaniako bertako arrazatzat hartzen du. Bere sorrera nahiko berria da.\n↑ (Alemanez) Arrazari buruzko WEB orrialdea \nOrriaren azken aldaketa: 12 urria 2021, 12:34.


“Heriotzaren aurrean, negar edo barre egitea oso hurbil dauden bi jarrera dira”. Deia, Noticias de Bizkaia\nEneko Sagardoy aktorea\n“Heriotzaren aurrean, negar edo barre egitea oso hurbil dauden bi jarrera dira”\nEneko Sagardoy eta Miren Gaztañaga aktoreek Jon Ander Alonsok zuzendutako ‘Heriotza bikoitza’ antzezlana oholtzaratuko dute gaur, Barañainen\nMiren Mindegia - 2018(e)ko apirilaren 13a, ostirala - 11:37etan eguneratua\nEneko Sagardoy aktorea, Donostian. (RUBÉN PLAZA)\nRUÑEA.- Heriotza eta gero, zer? Atzera bueltako bidaiarik ba ote? Bertze zerbaitetan bilakatzeko biderik? Edo hutsa, bertzerik ez? Galdera sakon ugari proposatu eta erantzun borobilik ematen ez duen obra da Heriotza bikoitza, gaur arratsaldeko 20.30ean Barañaingo Auditorioan eskainiko dena. Eneko Sagardoy eta Miren Gaztañaga aktoreak izango dira oholtzatik gaiari aurre eginen diotenak, beretik jorratutako gidoia jarraituz. Sakontasun handiko gaia izanda ere, dramatismo hutsaletik ihes egin eta umoretik aunitz duen obra dela azpimarratzen du aktoreak.\nHeriotza du ardatz nagusi gaur aurkeztuko duzuen lan honek. Gai gogorra, dudarik gabe... Zer nolako obra da?\n-Oso obra bizigarria da. Gogoa geneukan heriotzaren gaiari ekiteko, tabu bat delako. Gaira hurbildu nahi genuen, desitxuratu, gure galderak eta gure beldurrak oholtza gainera eraman, guzti hori ikusleari erakutsi. Ez dugu sentitzen egia osoa daukagunik, baina galdera potoloak bageneukan. Guzti horren inguruan genituen pentsamenduak oholtzara eraman ditugu.\nDramaturgiaren sorkuntza prozesuan zuzeneko parte-hartzea izan duzue denek. Nolakoa izan da prozesu hori?\n-Sorkuntza kolektiboa izan da oso osorik. Alde batetik Jon Ander Alonsok, obraren zuzendariak, jarri zuen lehenengo hazia. Beste alde batetik, Zazpi T'erdiko kideek ikusentzunezko materiala sortu dute eta Miren eta ni oholtzan gaude. Dramaturgiatik eta zuzendaritzatik kontzeptu batzuk eman zizkiguten eta horren gainean jolastu genuen, bai guk bai ikus-entzuezko sortzaileek. Inprobisazioetatik material pila bat atera genuen. Lan zailena, guzti hori galbae batetik pasatzea eta erakutsi nahi genuena zer zen erabakitzea izan zen .\nBiluzte prozesu hori gogorra suertatu zaizu?\n-Prozesua zaila izan da: asko eztabaidatu genuen, aukera asko zeuden... Fikzioaren eta errealitatearen artean non kokatu ere ez genekien. Guzti hori deskubritu behar izan dugu. Intentsoa izan da eta, aldi berean, oso aberasgarria. Obra bat neure sentitzeko gogoa ere baneukan.\nFikzioaren eta errealitatearen arteko aukeraketa horretan, erdiko bidea hartu duzue azkenean. Errealitateari dagokionez, ikus-en-tzunezko formatuan hainbat testigantza erakusten dituzue oholtza gainean, ezta?\n-Bai, testigantza horiek heriotza benetan bizi izan duten jendearenak dira, klinikoki hilda egon diren pertsona batzuenak. Beraiei ahotsa eman nahi genien. Beste alde batetik, Miren eta biok gaude oholtzan, batzutan pariodatuta, beste batzutan guztiz fikzionatuta, baina gu geu gara. Gure izaera, kalean garenarekiko nahiko zin-tzoa da. Niretzat, eremu berri bat izan da, zaila... Oso biluzik sentitzen zarelako. Baina era berean, igartzen duzu badagoela zerbait publikoarekin berehala konektatzen duena, ez dagoela ezer gehigarririk.\nNola erreakzionatzen du ikusleak biluztasun horren aurrean?\n-Ondo, gure izaeratik tratatzen dugulako gaia. Eta gure izaerak badauka asko umore absurdotik eta umore beltzetik. Superfizialak izan gabe, izan ere, hori ere bazen arrisku bat. Esan dezakegu obrak, oro har, baduela umore ukitu bat. Jolasaren bitartez asko erakusten dugu, elkarrizketaren bitartez ere... Ez da batere dramatikoa, zentzu horretan. Gaia bada dramatikoa, proposatzen ditugun galderak ere bai, baina zaurian sakontze absurdo bat izango zen gu dramatismo horretan murgilduko bagina. Modu osasuntsu batean eta arinkerian erori gabe, beste emozio batzuk sortu nahi izan ditugu heriotzari buruz hitz egiteko.\nUmorearen estrategia horrelako gaietan beharrezkoa dela iruditzen zaizu?\n-Bai, baina gure kasuan oso modu naturalean eman da. Ez da izan: "Hau oso gogorra da eta, orduan, barre egin behar dute". Agian tabutik eta beldurretik asko geneukalako, inprobisazioetan umoretik asko atera zitzaigun. Eta, zergatik ez horrela erakutsi publikoari? Heriotzaren aurrean negar edo barre egin, nahiko hurbil dauden bi jarrera direla ohartu gara.\nOholtza gainean bi pertsonaia zaudete aurrez-aurre. Zer nolako harremana dago zuen artean?\n-Miren eta Eneko aktoreak daude hor, Miren eta Eneko pertsonekin. Mirenek alde espiritualagoa jorratzen du eta nik eszeptikoagoa. Horrela izan ohi da. Konfidantza handia duten bi pertsona ikusiko ditu publikoak, oso ondo ulertzen diotenak elkarri, eztabaidatzen dutenak, elkarrekin jolasten dutenak... Nik uste hori plazera dela publikoarentzat, hala helarazi digute behintzat. Badauka zerbait publikoa harrapatzen duena: bi aktore, euren kezka eta kontraesan handiekin.\nEszenografiari dagokionez ere, soiltasunaren aldeko apustua egin duzue.\n-Bai, guztiz. Kutxa bat daukagu hainbat gauzetarako balio diguna: hilkutxa da, hozkailua, lurpea... Heriotzari buruz hitz egitera goazenean eta kodigo hain naturalizatu batean jokatzerakoan, oholtza nahiko hustua egotearen ideia gustatu zitzaigun.\nOrain arteko emanaldietan zer nolako harrera izan du Heriotza bikoitza-k?\n-Ezin hobea. Jendea beldurtuta etor-tzen da, heriotzaz aritzerakoan tristura aurkitzea espero duelako, baina ez da horrela, inolaz ere. Dudarik gabe sakontasuna badauka, baina beste bide batzuetatik erakusten dugu hori. Jendea oso gustura irten da, barre asko eginda.\netiquetas: eneko sagardoy


Donostia Zinemaldia :: Querido Fotogramas\n''FOTOGRAMA'' -ren Eguna (v.o. )\nSergio Oksman zinemako irakaslea, gidoilaria, zuzendaria eta ekoizlea da. Gaur egun, Madrilgo Erkidegoko Zinema Eskolako (ECAM) zinema dokumentaleko espezialitateko burua da. Egin dituen dokumentalek nazioarteko ehun sari baino gehiago irabazi dituzte eta Sundance, Locarno eta New Yorkeko zinema-jaialdietan izan dira, besteak beste. Zuzendu dituen lanen artean daude A Esteticista (2004), Goodbye, America (2006), Apuntes sobre el otro (2009), A Story of the Modlins (2012), film labur dokumental onenaren Goya saria eman ziona, eta O futebol (2015). Ikusmira Berriak saileko adituen komitean parte hartu du 2017an eta 2018an.


PAULA KASARES - Floreaga Salestar Ikastetxea - Azkoitia\nCÓMO PUEDO AYUDAR A MI HIJO/A SI YO NO SÉ EUSKERA\nOtsailaren 2an Paula Kasaresek ikastetxean eman zuen hitzaldia entzuteko zortea izan genuen. Euskal Filologian zein Gizarte eta Kultura Antropologian lizentziatua den Paula Kasaresek bere ibilbide profesionala soziolinguistikaren alorrean jorratu du. Gaur egun Nafarroako Gobernuaren menpeko Euskarabidea erakundean dihardu, Euskararen Sustapenaren eta Plangintzaren Zerbitzuko zuzendari. Horretaz gain, NUPeko Filologia eta Hizkuntzaren Didaktika Saileko irakasle elkartua da.\nCómo puedo ayudar a mi hijo/a si yo no sé euskera izeneko hitzaldi honen bidez gure seme-alabei laguntzeko jarraibide batzuk eman zizkigun. Igorri zigun lehenengo mezua hau izan zen: guztiok lagun diezaiokegu gure seme- alabari hizkuntza bat ikasteko prozesuan (modu positibo eta aktiboan), baita geuk hizkuntza hori ez badakigu ere. Giltza-hitza MOTIBAZIOA da. Baina nola motibatu ditzakegu?\nSeme-alabek ekartzen dizkiguten berrikuntza linguistikoen aurrean JARRERA IREKIA agertuz: eskolan egin dutenaz galdetu, zein abesti abestu duten, zein ipuin kontatu dieten…\nBERAIEN IKASLE BIHURTUZ. Umeei ikaragarri gustatzen zaie gurasoei irakastea. Galdetu nola esaten diren gauzak euskaraz.\nETXEAN EUSKARAREKIN BIZIZ. Etxean ere euskara entzuten dutela ziurtatu, telebista, irrati, ipuinen… bidez.\nEUSKARA DENBORA LIBREAN TXERTATUZ. Eskolaz kanpoko ekintzetan parte hartu. Euskarazko antzerki, filmeak… ikustera eraman.\nEGUNEROKOTASUNEAN EUSKARA erabiliz: egun on, eskerrik asko…\nGarbi utzi nahi izan zigun hizkuntza bat gehiago jakitea bizitzaren aurrean BALIABIDE bat gehiago edukitzea dela. ZORIONTASUNean laguntzen duela, norberarenganako konfiantzan eta besteekin ditugun harremanetan. Hizkuntza bat gehiago jakitea ez dela kenketa bat, BATUKETA bat baizik.\nGuztiz saio interesgarria eskaini zigun. Ordu eta erdi oharkabean pasa zitzaizkigun eta jarraitzeko gogoa genuen arren, amaitu eta etxera joateko garaia zen Paulak emandako gomendioak praktikan jartzera. Eskerrik asko, Paula!\nHitzak eta argazkiak: Eguzkilore\nAtalak: DBH, Haur Hezkuntza, Lehen Hezkuntza, Orokorra Etiketak: azkoitia, floreaga, hezkuntza, ikastetxea, PAULA KASARES, salestar


Saio informatiboak - Energia sustapena eta erosotasuna etxean - ig karratu\nSaio informatiboak – Energia sustapena eta erosotasuna etxean\nOtsailaren 25ean, Xabier Sáenz del Castillo-rekin (PREST STA), ¡Arriagako Gizarte Etxean egongo gara!\nEkonomia Sustapenerako Sailak herritar orori, etxebizitza eta aretoen jabeei, funts administrazioaren alorreko profesionalei, auzo erkidegoei eta abarri zuzendutako informazio saioak antolatuko ditu, teknika eta material eraginkorrak eta ingurumen aldetik iraunkorrak erabiltzeak, bai eta etxebizitzak zuzen mantentzeak ere, zer-nolako ekonomia, osasun eta erosotasun abantailak dakartzan erakusteko xedez.\nInformazio saio horien lehen edizioa 2014ko otsaila eta martxoa bitartean egingo da, udaleko gizarte etxeen sarean. Sarrera librea izango da, lekuak bete arte.\nBadakizu nola aurrez dezakezun energia etxean? 2014/02/06 19:00 – 20:30 Pilar Gizarte Etxea\nZergatik komeni zaizue zuen etxebizitza-blokea energiaren ikuspuntutik birgaitzea? 2014/02/13 19:00 – 20:30 Iparralde Gizarte Etxea\nLaguntza behar duzu zure etxeko energia-ziurtapena ulertzeko? 2014/02/20 19:00 – 20:30 Aldabe Gizarte Etxea\nZure etxea ondo isolatuta al dago? 2014/02/25 19:00 – 20:30 Arriaga Gizarte Etxea\nZure etxea eta zure lantokia badira leku osasuntsuak? 2014/03/06 19:00 – 20:30 Ibaiondo Gizarte Etxea\nBadakizu nola interpretatu zure energia-faktura? 2014/03/13 19:00 – 20:30 Judimendi Gizarte Etxea\nBadakizu berogailua nola erabili aurrezteko? 2014/03/20 19:00 – 20:30 Hegoalde Gizarte Etxea\nZer dira ia batere energiarik ez kontsumitzen duten etxeak? 2014/03/27 19:00 – 20:30 Ariznabarra Gizarte Etxea\nSaio informatiboen edukiak\nBadakizu nola aurrez dezakezun energia etxean?\nSaio informatibo honetan gomendio praktikoak emango dira gure etxeetako energia-kontsumoa murrizteko, eta, horrela, hileko fakturan aurrezteko.\nHizlaria: Adelina Uriarte (Slow Energy).\nZergatik komeni zaizue zuen etxebizitza-blokea energiaren ikuspuntutik birgaitzea?\nSaio informatibo honetan eraikinen zein etxebizitzen birgaikuntzan energia aurrezteko irizpideak ezartzeko abantailak aditzera emango dira. Izan ere, energia-birgaikuntza egin eta gero, bizi-kalitatea hobetzen da, eta energia-kontsumoa murrizten da.\nOnibar-administratzaileak eta auzoko komunitateei eskainia\nHizlariak: Isabel Pineda (Vitoria-Gasteizko Udala) eta Ramón Ruiz Cuevas eta Ismael Vila (Arkitektoak. Zaramagako eraikin baten birgaikuntza energetikoa)\nLaguntza behar duzu zure etxeko energia-ziurtapena ulertzeko?\nZure pisua, etxebizitza familiabakarra, bulegoa edo lokala saltzeko edo alokatzeko energia-ziurtagiria behar duzu. Horrek esan nahi du etxeak kontsumitzen duen ener-gia zein den jakin behar dela. Eta hori beroketa-sistemaren arabera, itxieren kalitatea-ren zein egoeraren eta abarren araberakoa izango da. Informazio-saio honetan energia-ziurtagiriari buruzko zalantzak argitzen saiatuko gara: nork egin dezakeen, zenbat kostatzen duen, zergatik egin behar da…\nEtxebizitzen edo lokalen jabeei eskainia.\nHizlaria: Miguel Ángel Muiños. F&M Energía.\nZure etxea ondo isolatuta al dago?\nSaio informatibo honetan etxeko inguratzailearen isolamenduaren garrantzia ikusiko dugu. Izan ere, kontuan hartzeko alderdi nagusia da, energia aurreztu nahi badugu, energia onena, kontsumitzen ez den energia baita. Termografia oso erreminta erabil-garria da zure etxeko beroaren eta diruaren ihesak ikusteko.\nHizlariak: Iker Gómez Iborra (Ig Karratu Arkitektura) eta Xabier Sáenz del Castillo (Prest Servicios Termográficos).\nZure etxea eta zure lantokia badira leku osasuntsuak?\nGero eta gehiago entzuten dugu norbaitek hor edo han osasun-arazoak izan dituela gaixo dagoen eraikin batean bizitzeagatik edo lan egiteagatik. Saio informatibo hone-tan aditzera emango dira etxe zein bulego batean izan daitezkeen arazo nagusiak (kutsadura kimikoa, hezetasuna eta lizuna, erradiazio elektromagnetikoak, eta abar), eta horiek pertsonengan dituzten ondorioak, hala nola murrizteko edo kentzeko har ditzakegun neurriak.\nHizlaria: baieztu gabe.\nBadakizu nola interpretatu zure energia-faktura?\nFaktura ulertzea lehenengo pausoa izan daiteke beharrezkoak ez diren gastu energe-tikoak kentzeko. Helburu praktiko hori lortuko dugu saio informatibo honetan.\nHizlaria: Iñigo Zornoza (Georka Consulting).\nBadakizu berogailua nola erabili aurrezteko?\nGure hiriak negu latzak ditu. Horregatik, berogailua era eraginkorrean erabiltzeak energia-fakturan aurreztea ekar dezake. Saio informatibo honetan hori lortzeko go-mendio praktikoak emango ditugu.\nHizlaria: Aintzane Ibarrarán (Amaiba Ingeniería).\nZer dira ia batere energiarik ez kontsumitzen duten etxeak?\nEuropan 2020ra aldera etxebizitza mota honen aldeko apustua egingo da. Garrantzi handikoa da herritarrok kontzeptu honetara ohitzea, eta etxe hauek dituzten abantailak -ohikoekin erkatuta-zein diren jakitea.\nHizlaria: Adelina Uriarte (Construcciones Urrutia).


AURPEGIA EMATEN DUTEN EMAKUMEAK - Mujeres en marcha\nLagundu Emakumeok Martxan kanpainari\nAfrikan, Latinoamerikan eta Indian, ehunka emakumek aurpegia eman eta, ausardiaz, beren lekukotzen berri eman digute.\nAlboanen, emakume horiei lagundu eta bizi dituzten bazterkeria- eta kalteberatasun-egoerak salatzen ditugu.\nEta, horretarako, urrats bat aurrera egingo duten emakumeak behar ditugu, orain ezin dutenen alde ahotsa altxatuko dutenak. Egin bat #aurpegiaematendutenemakumeak traolarekin\nEMAKUMEOK MARTXAN KANPAINA\nEmakumeen eta nesken aurkako indarkeria anizkunak errealitate globala dira. Mundu osoan, 243 milioi emakumek baino gehiagok sufritzen dituzte, gizonen eta emakumeen arteko botere-harreman desparekoen ondorioz.\nHorregatik, Emakumeok Martxan programan, sei helburu hauek lortzeko lan egiten dugu:\neta neskatoak edozein indarkeria motatik babestea.\nEmakume eta neskak ahalduntzeko programak sustatzea,\nberen eskubideak erabili ahal izan ditzaten.\nLaguntza psikosozialeko programak mantentzea,\nbizi izan duten indarkeriaren ondorioak arintzeko, eta errazago gainditu ditzaten.\nFamiliak eta komunitateak kontzientziatzeko eta sentsibilizatzeko jarduerak bultzatzea,\nindarkeriaren prebentzioaz eta neskak heztearen eta emakumeak gaitzearen garrantziaz jabetu daitezen.\nEmakume eta neskak trebatzeko eta gaitzeko proiektuak lantzen jarraitzea,\ntradizionalki hezkuntza-prozesu horietatik kanpo utzi izan baitituzte.\nTokian tokiko jarduera ekonomikoak garatzeko planak babestea,\nemakumeei ekintzaile izaten edo laneratzen laguntzeko eta bizibide duinak bermatzeko.\nEz eman bizkarra\nLehendik ere, abusuzko harremanak sufritzen zituzten emakume eta neskatoak, eta COVID-19aren pandemiak indarkeria handiagoen arriskupean jarri ditu. Herrialde batzuetan, konfinamenduaren eta beste neurri murriztaile batzuen ondorioz, % 30eraino hazi da emakumeen aurkako indarkeria.\nInforma zaitez COVID-19aren inpaktuari buruz eta munduko desberdinkerien gainean izan duen eraginari buruz.\nEsteka: COVID-19ak munduko desberdinkerien gainean izan duen eragina.\nMaskara solidarioaren helburua: #aurpegiaematendutenemakumeak\nGure proiektuetan parte hartzen duten emakumeek eta neskatoek eramaten dituzten oihal afrikarretan oinarrituta, maskara* bat egin dugu Emakumeok Martxan kanpainari emandako babesaren sinbolo gisa.\nLagundu COVID-19aren ondorioz zailtasunak dituzten emakumeentzako proiektuak babesten, eta maskara hau jasoko duzu 15 €-ko edo gehiagoko ekarpena eginez gero.\n* Maskara higienikoa, UNE 0065:2020 arauaren arabera ziurtatua, % 100ean poliesterrez egina. Bakterioak iragazteko % 93,8tik gorako eraginkortasuna du. Espainian egina. Berrerabilgarria 15 aldiz garbitu arte.\nInformatu zaitez 2020ko ekarpenarekin lor ditzakezun onura fiskalei buruz.\nNafarroa: %80ko kenkaria lehen 150€-etan, eta %35ekoa gainerakoan\nNafarroa: %20 kuota likidoan eta gastu kengarria\n%80ko kenkaria lehen 150€-etan, eta %35ekoa gainerakoan.\nEta, gainera, gutxienez azken bi urteetan kopuru hori edo handiagoa eman badiozu ALBOANi laguntza gisa, %5 gehigarri bat.\n<%35 kuota likidoan. Eta, gainera, gutxienez azken bi urteetan kopuru hori edo handiagoa eman badiozu ALBOANi laguntza gisa, %5 gehigarri bat.20% en cuota líquida y gasto deducible.</p>\nSinesgarritasuna da Alboanen lanaren habeetako bat. Bidegabekeria-egoerak publikoki salatzeko behar den legitimotasuna ematen digu, eta habe horretan oinarritzen da pertsona eta erakunde askori gure erakundearekin lan egiteko aukera ematen dien konfiantza.\nEsteka: 2019ko memoria\nEta, enpresa bat bazara, informatu zaitez hemen Alboani laguntzeko dituzun aukerei buruz.\n15€ 30€ 60€ Otra\nNewsletter jaso nahi dut Irakurri dut eta onartzen dut pribatutasun-politika


2021 otsailak 11\nAste honetan hasi dira Bizkaiko ordezkaritzarako Comficako enpresa hitzarmen berria negoziatzen.\nLehen bilera horretan, ESKko ordezkariok Esk asanbladan onartu ziren langileen proposamenak helarazi dizkiogu enpresari. Asanblada hori, ezin dugu ahaztu, plantillaren% 90 da. Bertan jasotako aldarrikapenak aurrerapausoa dira langile guztientzako eskubideetan, soldatetan eta kaleratzeen aurkako babesean. (Proposamena eransten dizuegu).\n2020 azaroak 20\nComfica Bizkaian klasiko bat berreskuratu dugu! Enpresa-batzordeari ez jakinaraztea Langileen Estatutuan eta Laneko Arriskuen Prebentzioari buruzko Legean ezarritako lan-araudiak Langileen Estatutuaren 64. eta 42.4 artikuluetan eskatzen dituen alderdiak.\nEsaera bihurtu da zerbait ezkutatzen duzunean eskuak zikinak dituzulako dela, eta hori da Comfica Bizkaiako enpresa-batzordeak beste behin bizi eta pairatu duena.\nComfica Bizkaiako enpresa batzorderako hauteskundeak egin dituzte gaur, duela 4 urte bezala. ESK-k hauteskundeak irabazteaz gain, gehiengoa handitu du ordezkari bat gehiago gehituz, CCOOren kaltetan.\nCCOO!! Nagusien Sindikatua Comfican\nJoan den urriaren 20an hasi zen hauteskunde-prozesua Bizkaiko Foru Aldundian, ESK sindikatuak hauteskunde sindikaletarako deialdia egin ondoren, enpresa batzordean gehiengo bat berresten saiatzeko. Gehiengo hori, hasieran, kaletik atera zaigu, plantilla honek azken 4 urteetan erakutsitako mobilizazio-ahalmenari esker.


Asel Luzarraga kasua 7: artikulu bat, Aselek berak idatzia • ZUZEU\nErdi Aroa aizkora garaiak izan ziren Europan. Gillotina garaiak iritsi ziren gero. Batean zein bestean, odola begi bistan zegoen. Eskubideekin batera buruak ere mozten ziren, plazan, jendaurrean, lotsa barik, botere absolutuaren harrokeriaz, lotsagabekeriaz. Baina XIX. mendean odola isurtzea estetikaren aurkakoa, jabe berrien moralaren kontrakoa izaten hasi zen. Egun, gaixotzea bera, are gehiago hiltzea, itsuskeria da, ez dago ondo ikusita. Beraz, gaixoak, eta are gehiago hildakoak, ezkutuan gorde behar dira. Edo telebistan erakutsi, baina ahal dela urrunekoak, itsusia izatea zilegi den herrietan, hala nola Etiopian edo Sudanen. Gure gizartean denak behar du higieniko, osasuntsu, sasoiko, eder.\nBeraz, botereak aizkorak eta gillotinak gorde eta anestesia eta bisturia erabiltzen ikasi du. Anestesia telebistak jartzen du: albistegietan non ebaki behar den erakusten digute, ebaketa onar dezagun. Gizartearen minbiziak, zorneak, tumoreak seinalatzen dizkigu telebistak, haietan bisturia erabiltzea onar dezagun, are gehiago, bisturiaren lana eskertu eta txalotu dezagun. Esaterako, azken egunotan Txileko telebistetan ikusi dudan azken anestesia: azken boladan sasi-kume batek neskatila bat bortxatu eta hil duela-eta, jendearen sentsibilitatea prest dagoela profitatuz, Txileko haur guztien hatz markak eta lagin genetikoak hartu eta gordeko direla iragarri digute komunikabideek, dena haurtxoen segurtasunerako, inoiz baten batek bahitzen baditu eta hilda agertzen badira, erraz identifikatzeko. Hor dago anestesia, gurasoek eta haurrek eurek pozak txoraturik onar ditzaten denak poliziaren fitxategietan ondo artxibatuta egotea. Anestesia horren atzean, noski, bisturia dantzan: belaunaldi oso bat ezer egin aurretik fitxatuta, etorkizunean sistemaren gogokoa ez den zerbait egingo balute…\nAnestesia nonahi daukagu, alarmak sortzen (“gripea datorrela, gripea datorrela!), alarma horien aurrean herritarrak lasaitzeko “irtenbideak” eskaintzen ondoren (“hartu tamiflu! txerta zaitez!”), eta bisturiari bidea prestatzen (“denon onerako aireportuetan neurri zorrotzagoak behar dira”, “ez elkartu gehiegi, ez joan gertaera jendetsuegietara”). Sentsibilizazio berba darabilte maiz anestesiari deitzeko. Guk anestesia irentsi eta prest dauzkagu gorputza eta burua bisturiari egiten uzteko.\nEta bisturiak ez du atsedenik hartzen. Edonondik ebakitzen ditu gure eskubideak, edonondik murrizten gure askatasuna. Garbi, agerian odolik utzi barik, minik barik. Agian ebakuntzan giltzurrunik edo gibelik gabe laga gaituztela konturatuko gara egunen baten, anestesiatik itzartzen garenean, baina orduan lasai, komunikabideek sinetsaraziko digute hobeto bizi garela giltzurrun edo gibelik barik.\nBisturia, ordea, kultura arrotzekoa da. Berbari erreparatzea baino ez dago. Aizkora, behintzat, ezagutzen genuen, haren lana garbi ikusten genuen. Haitzetik, Harri Arotik datorren lanabesa izanda, haren aurrean defendatu behar genuela ere bagenekien. Baina bisturiari ez diogu usainik ere hartzen. Jakina, ez dauka usainik, hain da garbia tresna zorrotz eta zoli hori.\nBaina badaukagu oraindik geure-geurea den tresna, hura ere Harri Arotik ondo dazaguguna: guraizeak, artaziak, harriz zein burdinaz eginda egon, ondo menderatzen dugun lanabes xume eta herritik sortua. Guraizeak katamalo aseptiko horien sokak ebakitzeko erabil ditzakegu. Plastikozko aurpegi higieniko zuri horien atzean ezkutatzen dena agerian uzteko. Has gaitezen, bisturi garaien aurrean, guraize garaiak aldarrikatzen. Katamaloak, mozorroak, marrauak anestesia barik mozteko ez dugu besterik behar.\nIrudia | Asel bere ibileretako batean | xx | Creative Commons By SA


230.000 euro jasoko ditu lezok talka planaren baitan herriko irisgarritasuna hobetzeko | Lezoko Unibertsitateko Udala\nHasiera » Berriak » 230.000 euro jasoko ditu lezok talka planaren baitan herriko irisgarritasuna hobetzeko\n230.000 euro jasoko ditu lezok talka planaren baitan herriko irisgarritasuna hobetzeko\nPlanak,besteak beste, hiru proiektu biltzen ditu Lezorentzat: Altamirako igogailu berriaren oinezkoentzako bidea, gazteentzako gizarte alokairuko etxebizitzak eta plataforma logistiko intermodalaren proiektua.\nAzken honen baitan, Udalak garapen industrialari bultzada emateko eta Lezoko industriagunea handitzeko plataforma logistikoan eskuragarri egon litezkeen lurren azterketa egiteko eskatu du.\nEusko Legebiltzarrak hiru zonalde degradatuenen -Ezkerraldea, Meatzaldea eta Oarsoaldea- garapen sozioekonomikoa gauzatzeko plan bat egiteko eskaera egin zien erakundeei. Legebiltzarraren eskaerari jarraiki, lehen pauso modura Talka Plana sortu da. Idatzi honek 18 neurri zehatz ditu: 11 orokor eta gainerakoak zonaldi bakoitzari lotuak. Eta beraz, horietatik 4 dagozkio Oarsoaldeari. Talka Plan honen baitan Lezok 230.000 euro jasoko ditu herriko irisgarritasuna hobetzeko.\nBeraz, plan honen baitan, alde batetik, Altamirako igogailu berriaren oinezkoentzako bidea eraikiko da, eta era berean, gazteentzako zuzkidurako etxebizitzak ere eraiki eta plataforma logistiko intermodal berriari buruzko proiektua egingo da. Proiektu horiek helburu dute Altamirako auzoaren irisgarritasuna hobetzea, Lezoko gazteen emantzipazioa erraztea eta udalerriaren ekonomia sustatzea.\nAltamirako igogailu berriaren pasabidea\nAltamira auzoko irisgarritasuna hobetzeko ekintzen artean, Lezoko Udalak herriko lehen igogailua eraikitzeari ekin dio herritarren mugikortasun eta irisgarritasuna hobetzeko helburuarekin. Lan horiek, beraz, lezoar guztien eta bereziki Altamirako bizilagunen beharrei eta eskariei erantzuten diete.\nHorregatik, auzoaren irisgarritasuna hobetuko da jada eraikitzen ari diren igogailu baten bitartez, eta honi loturik, pasabide bat eraikiko da igogailua lotzeko igerileku eta auzoarekin.\nGazteentzako zuzkidurako etxebizitzak\nGazteentzako zuzkidurako 50 etxebizitza eraikiko dira Aralar kalean. Lezoko Udalak etxebizitzak eraikitzeko zorua Eusko Jaurlaritzaren esku utziko du eta Jaurlaritzak eraikiko ditu aipatu etxebizitzak. Bere ardura izango da, baita ere, horien kudeaketa. Aurreikuspenen arabera, etxebizitzen gehienezko alokatzea 5 urtekoa izango da, egoera berdinean dauden gazteek ere aukera honetaz baliatu daitezen.\nPlataforma logistiko intermodalaren proiektua\nProiektuaren helburua da Portuaren jarduna sustatzea korridore Atlantikoa zeharkatzen duten edukiontzirik gabeko merkantziadun itsasontziak erakartzeko estrategia baten bitartez. Baita, plataforma logistiko intermodal berriari esker, inguruko industria garapenari behin-betiko bultzada ematea ere. Izan ere, honek, portura sarbide zuzena izango du eta tren, kamioi eta itsasontzien artean merkantziak batetik bestera pasatzeko aukera izango da. Eta horrek, Gipuzkoako industria sarearen lehiakortasuna areagotzea ekarriko du. Lezoko intermodalak urtean 4 tona inguru merkantzia mugituko dituela aurreikusten da.\nHori dela eta, proiektuaren baitan Lezoko garapen industrialari bultzada emateko eta industriagunea handitzeko plataforma logistiko honen baitan eskuragarri egon litezkeen espazioen inguruko azterketa egitea eskatu du Udalak.\nAipatu bezala, proiektu horiek Talka Planaren parte dira eta epe laburrerako neurri zehatzak dira. Epe ertain eta luzerako neurriak zehazteko, hiru zonalde degradatuen garapen sozioekonomikorako plan bat landuko da, neurri gehiagorekin eta aurrekontu handiagoarekin, hiru zonaldeen egoeraren analisi sakona egin ondoren.